Document ID: 32004R0119

Κανονισμός (ΕΚ) αριθ. 119/2004 της Επιτροπής
της 23ης Ιανουαρίου 2004
ο οποίος προσδιορίζει σε ποιο βαθμό μπορούν να ικανοποιηθούν οι αιτήσεις πιστοποιητικών εισαγωγής που κατατέθηκαν για την υποποσόστωση ΙΙ κατεψυγμένου βοδινού κρέατος η οποία προβλέπεται από τον κανονισμό (ΕΚ) αριθ. 780/2003
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1),
τον κανονισμό (ΕΚ) αριθ. 2341/2003 της Επιτροπής, της 29ης Δεκεμβρίου 2003, περί παρεκκλίσεως από τον κανονισμό (ΕΚ) αριθ. 780/2003 όσον αφορά επιμέρους δασμολογική ποσόστωση για κατεψυγμένο βόειο κρέας υπαγόμενο στον κωδικό ΣΟ 0202 και προϊόντα υπαγόμενα στον κωδικό ΣΟ 0206 29 91 (2), και ιδίως το άρθρο 1 παράγραφος 3,
Εκτιμώντας τα ακόλουθα:
Στο άρθρο 12 παράγραφος 2 δεύτερο εδάφιο του κανονισμού (ΕΚ) αριθ. 780/2003 της Επιτροπής, της 7ης Μαΐου 2003, που αφορά το άνοιγμα και τον τρόπο διαχείρισης της δασμολογικής ποσόστωσης για κατεψυγμένο βοδινό κρέας που υπάγεται στον κωδικό ΣΟ 0202 και για προϊόντα που υπάγονται στον κωδικό ΣΟ 0206 29 91 (1η Ιουλίου 2003 έως 30 Ιουνίου 2004)(3) καθορίζεται σε 17225 τόνους η ποσότητα της υποποσόστωσης ΙΙ για την οποία οι εγκεκριμένοι εισαγωγείς μπορούν να υποβάλουν αίτηση πιστοποιητικού εισαγωγής κατά τη διάρκεια της περιόδου από 5 έως 8 Ιανουαρίου 2004. Η ποσότητα αυτή μειώθηκε σε 11483 τόνους με το άρθρο 1 παράγραφος 2 του κανονισμού (ΕΚ) αριθ. 2341/2003. Επειδή όμως οι ποσότητες που ζητήθηκαν με τα πιστοποιητικά εισαγωγής υπερβαίνουν τη διαθέσιμη ποσότητα, θα πρέπει να καθοριστεί ένας συντελεστής μείωσης σύμφωνα με τις διατάξεις του άρθρου 1 παράγραφος 3 του κανονισμού (ΕΚ) αριθ. 2341/2003,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κάθε αίτηση πιστοποιητικού εισαγωγής που κατατέθηκε σύμφωνα με τις διατάξεις του άρθρου 12 παράγραφος 2 πρώτο εδάφιο του κανονισμού (ΕΚ) αριθ. 780/2003 κατά τη διάρκεια της περιόδου από 5 έως 8 Ιανουαρίου 2004 γίνεται δεκτή σε ό,τι αφορά το 3,8464 % των ποσοτήτων που ζητήθηκαν.
Άρθρο 2
Ο παρών κανονισμός αρχίζει να ισχύει στις 24 Ιανουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιανουαρίου 2004.

Labels: 3
17